Epílogo

Un epílogo (do grego epílogos - conclusión, polo latín epilogus) é unha parte dun texto, ao final dunha obra literaria ou dramática, que constitúe a súa conclusión ou remate."epílogo" no Dicionário de termos literários, p.159, por Massaud Moisés, 11.ª ed., Editora Cultrix, 2002, 520 p. ISBN 8531601304 e ISBN 9788531601309. Xeralmente emprégase para dar a coñecer o desenlace dos acontecementos relatados, o destino final dos personaxes da historia ou, en disertacións, as conclusións finais dun conxunto de ideas presentadas ou defendidas."epílogo" no E-Dicionário de Termos Literários  . É o oposto do prólogo no discurso, podendo asumir a forma dun apéndice.

Xeralmente feito polo autor da obra, tamén pode ser proferido por un personaxe principal ou por un personaxe observador dos eventos relatados. O discurso é frecuentemente dirixido directamente ao lector ou espectador.

No teatro da antigüidade clásica e no século XVI, o epílogo consistía só nun discurso breve feito por un actor, tras o peche da acción principal. Tiña a función dunha humilde despedida do público, a quen se suplicaba benevolencia en relación aos eventuais defectos do espectáculo. Luís de Camões usou este recurso na súa epopea Os Lusíadas.

No cinema e na televisión, ás veces exhíbese unha montaxe de imaxes ou curtos separados do filme cunha rápida explicación do destino dos personaxes, como por exemplo na longametraxe británica Catro vodas e un funeral.

Debido a esta función de peche dunha mensaxe, a palabra epílogo tamén pasou a designar, en ocasións en sentido figurado, un final, remate ou peche de calquera tipoDefinición de "epílogo" no Dicionário Priberam da Língua Portuguesa  (de proceso legal, acción política, fin dunha vida etc.).

Notas

 Véxase tamén 
Ligazóns externas

Categoría:Ficción
Categoría:Teoría literaria